**Roger Kynard «Roky» Erickson** (født 15. juli 1947 i Austin i Texas i USA, død 31. mai 2019 samme sted) var en amerikansk munnspiller, sanger og gitarist.

Biografi
--------

Erickson spilte i 1960-årene i det psykedeliske bandet 13th Floor Elevators, hvor han var frontfigur og sanger.

Allerede som femåring begynte han å spille piano, og som tolvåring kjøpte han sin første gitar. Han var sønn av en arkitekt, men droppet selv høyere utdanning fordi han heller ønsket å bli operastjerne.[] Etter å ha kuttet ut high school, ble han profesjonell musiker.

I 1965 skrev han sin mest kjente komposisjon, «You're Gonna Miss Me», som han spilte inn første gang med en gruppe kalt Spades. Hans praktstemme og høye tenor brakte ham oppmerksomhet fra et annet band,[] nemlig det psykedeliainspirerte 13th Floor Elevators, som låtskriver Tommy Hall inviterte ham med inn i. Elevators laget så en ny innspilling av «You're Gonna Miss Me», og tok singelen opp til 56.-plass på den amerikanske singellisten i 1966. Platens salgssuksess tjente 13th Floor Elevators godt, og de fikk platekontrakt med IA (International Artists). Etter hvert som de ble mer berømte, fikk de også større problemer med lokale myndigheter rundt omkring, som ikke syntes særlig godt om deres høye forbruk av marihuana og LSD, samt at bandet påvirket deres publikum i samme retning.[] De fikk mye trøbbel med politiet, og Erickson ble arrestert for å være i besittelse av en joint. Han påberopte seg sinnslidelse slik at han fikk slippe soning, men etter tre og et halvt år på et sykehus for kriminelle sinnssyke fikk Erickson diagnose schizofreni, og han måtte gjennom en den gang stygg elektrosjokkbehandling og andre psykiatriske behandlinger.[]

Selv om han ble friskmeldt og løslatt fra sykehuset i 1973, ble Erickson aldri den samme personen mer. Han returnerte til musikkproduksjonen med et nytt band, The Aliens. Men sanger av horrorfilm-sjanger som «Red Temple Prayer, «Don't Shake Me Lucifer» og «I Walked With a Zombie» vekket lite oppmerksomhet. Han beholdt sin kultstatus men han ble utnyttet av produsenter fordi han var så ustabil, og det ble tegnet en rekke urettferdige kontrakter som sørget for at Erickson selv ikke tjente noe.[] I 1982 leverte han et offisielt skriv som hevdet at en marsboer hadde tatt plass i kroppen hans, og han forsvant gradvis bort fra rampelyset etter som tiåret gikk.[] Da 1990-årene kom, kjempet han for å overleve på bare 1 500 kroner måneden i sosialstønad.[] Etter at han ble arrestert for brevtjuveri (saken ble senere henlagt), ble han satt inn på institusjon igjen.[]

I 1990 gikk artister som ZZ Top og John Wesley Harding i studio hvor de spilte inn *Where the Pyramid Meets the Eye*, en tributt til Roky Erickson som brakte hans musikalske arbeid til et mye bredere publikumsspekter enn noen gang tidligere.[] I 1993 opptrådte Erickson foran publikum for første gang på mange år, ved The Austin Music Awards. Han returnerte til studio med gitaristen Charlie Sexton og Paul Leary fra Butthole Surfers. I 1995 slapp Learys bandvenn, King Coffey, ut Ericksons *All That May Do My Rhyme* på hans plateselskap Trance Syndicate. *Hide Behind the Sun* fulgte våren 2000.

Erickson opptrådte på Øyafestivalen i 2007 og på Buktafestivalen i 2009.

Erickson døde 31. mai 2019 i hjembyen Austin i Texas, 71 år gammel.

Diskografi
----------

### Med The 13th Floor Elevators

**Studioalbum**

* *The Psychedelic Sounds of the 13th Floor Elevators* (1966)
* *Easter Everywhere* (1967)
* *Bull of the Woods*(1969)

**Singler**

* "You're Gonna Miss Me" / "Tried to Hide" (1966)
* "Reverberation (Doubt)" /"Fire Engine" (1966)
* "I've Got Levitation" / "Before You Accuse Me" (1967)
* "She Lives (In a Time of Her Own)" / "Baby Blue" (1967)
* "Slip Inside This House" / "Splash 1" (1968)
* "May the Circle Remain Unbroken" / "I'm Gonna Love You Too" (1968)
* "Livin' On" / "Scarlet and Gold" (1969)

### Soloalbum

* *Bermuda/The Interpreter* (1977)
* *Don't Slander Me* (1986)
* *Gremlins Have Pictures* (1986)
* *Casting the Runes* (1987)
* *Holiday Inn Tapes* (1987)
* *Click Your Fingers Applauding The Play* (1988)
* *Openers* (1988)
* *Live at the Ritz 1987* (1988)
* *Live Dallas 1979* (1992)
* *All That May Do My Rhyme* (1995)
* *Demon Angel: A Day and a Night with Roky Erickson* (1995)
* *Roky Erickson and Evilhook Wildlife* (1995)
* *Never Say Goodbye* (1999)
* *Don't Knock the Rok!* (2004)
* *I Have Always Been Here Before* (2005)
* *Halloween* (2008)
* *True Love Cast Out All Evil* (2010)

### Med Roky Erickson and the Aliens

* *Roky Erickson & the Aliens* (1980)
* *The Evil One* (1981)

### Med Roky Erickson and the Resurrectionists

* *Beauty and the Beast* (1993)

Filmografi
----------

* *You're Gonna Miss Me* (dokumentarfilm) – 2005

Referanser
----------

1. 1 2   Autorités BnF, BNF-ID 139482849[Hentet fra Wikidata]
2. 1 2   variety.com[Hentet fra Wikidata]
3. ↑  «Roky Erickson er død». *Dagbladet*. NTB. 1. juni 2019. Besøkt 1. juni 2019.

Eksterne lenker
---------------

* Offisielt nettsted Rediger på Wikidata

* (en) Roky Erickson – kategori av bilder, video eller lyd på Commons Rediger på Wikidata
* (en) Roky Erickson på Discogs Rediger på Wikidata

* (en) Roky Erickson på MusicBrainz Rediger på Wikidata

* (en) Roky Erickson på Songkick Rediger på Wikidata

* (en) Roky Erickson på Genius — sangtekster Rediger på Wikidata

* (en) Roky Erickson på AllMusic Rediger på Wikidata
* (en) Roky Erickson på Internet Movie Database Rediger på Wikidata

* (en) Roky Erickson hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** MusicBrainz **·** Discogs **·** AllMusic
 |